ᱥᱣᱚᱯᱱᱤᱞ ᱠᱩᱥᱟᱞᱮ

ᱥᱣᱚᱯᱱᱤᱞ ᱠᱩᱥᱟᱞᱮ (ᱡᱟᱱᱟᱢ ᱖ ᱚᱜᱚᱥᱴ ᱑᱙᱙᱕) ᱫᱚ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱠᱷᱮᱞᱚᱱᱰᱤᱭᱟᱹ ᱠᱟᱱᱟᱭ ᱾

 ᱠᱮᱨᱤᱭᱚᱨ 
ᱠᱩᱥᱟᱞᱮ ᱫᱚ ᱑᱙᱙᱕ ᱥᱟᱞᱮ ᱨᱮ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱒᱐᱐᱙ ᱥᱟᱞᱮ ᱨᱮ ᱟᱡ ᱵᱟᱵᱟ ᱫᱚ ᱠᱷᱮᱞᱚᱸᱰ ᱞᱟᱹᱜᱤᱫ ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨᱟᱜ ᱯᱩᱭᱞᱩ ᱯᱳᱜᱟᱢ ᱠᱨᱤᱫᱟ ᱯᱨᱚᱵᱷᱳᱫᱤᱱᱤ ᱨᱮ ᱥᱮᱞᱮᱫ ᱞᱮᱫᱟᱭᱟᱭ ᱾ ᱢᱤᱫ ᱥᱮᱨᱢᱟ ᱦᱟᱨᱰᱠᱳᱨ ᱯᱷᱤᱡᱤᱠᱟᱞ ᱴᱨᱮᱱᱤᱝ ᱛᱟᱭᱚᱢ, ᱩᱱᱤ ᱫᱚ ᱢᱤᱫᱴᱮᱱ ᱠᱷᱮᱞᱚᱸᱰ ᱵᱟᱪᱷᱟᱣ ᱞᱮᱫᱟ ᱟᱨ ᱩᱱᱤ ᱫᱚ ᱥᱩᱴᱤᱝ ᱵᱟᱪᱷᱟᱣ ᱠᱮᱫ-ᱟᱭ ᱾᱒᱐᱑᱕ ᱥᱟᱞᱮ ᱨᱮ, ᱩᱱᱤ ᱯᱩᱱᱮ ᱨᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱞᱟᱹᱜᱤᱫ ᱴᱤᱠᱮᱴ ᱠᱚᱞᱮᱠᱴᱚᱨ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱫᱚ ᱩᱱᱤ ᱟᱡᱟᱜ ᱯᱩᱭᱞᱩ ᱨᱟᱭᱯᱷᱚᱞ ᱠᱤᱨᱤᱧ ᱨᱮ ᱜᱚᱲᱚᱭ ᱧᱟᱢ ᱠᱮᱫᱼᱟ ᱾ ᱒᱐᱑᱓ ᱨᱮ, ᱩᱱᱤ ᱫᱚ ᱞᱚᱠᱷᱥᱤᱭᱟ ᱥᱯᱳᱨᱴᱥ ᱦᱚᱛᱮᱛᱮ ᱥᱯᱳᱱᱥᱚᱨ ᱞᱮᱱᱟᱭ ᱾

᱒᱐᱑᱕ ᱨᱮ, ᱩᱱᱤ ᱫᱚ ᱠᱩᱣᱮᱛ ᱨᱮ ᱒᱐᱑᱕ ᱮᱥᱤᱭᱟᱱ ᱥᱩᱴᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱡᱩᱱᱤᱭᱚᱨ ᱛᱷᱚᱠ ᱨᱮ ᱕᱐ ᱢᱤᱴᱚᱨ ᱨᱟᱭᱯᱷᱚᱞ ᱯᱨᱚᱱ ᱓ ᱨᱮ ᱥᱚᱱᱟᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱕᱐ ᱢᱤᱴᱚᱨ ᱨᱟᱭᱯᱷᱚᱞ ᱨᱮ ᱜᱚᱜᱚᱱ ᱱᱟᱨᱚᱝ ᱟᱨ ᱪᱮᱭᱱ ᱥᱤᱝ ᱠᱷᱚᱱ ᱢᱟᱲᱟᱝ ᱛᱮ ᱛᱩᱜᱽᱞᱚᱠᱟᱵᱟᱫᱽ ᱨᱮ ᱦᱩᱭ ᱟᱠᱟᱱ ᱕᱙ ᱟᱱᱟᱜ ᱡᱟᱹᱛᱤᱭᱟᱹᱨᱤ ᱥᱩᱴᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮ ᱖᱑ ᱟᱱᱟᱜ ᱡᱟᱹᱛᱤᱭᱟᱹᱨᱤ ᱪᱟᱢᱯᱤᱭᱟᱱᱥᱤᱯ ᱨᱮ ᱕᱐ ᱢᱤᱴᱚᱨ ᱨᱟᱭᱯᱷᱚᱞ ᱓ ᱯᱳᱡᱤᱥᱚᱱ ᱨᱮ ᱥᱚᱱᱟ ᱡᱤᱛᱠᱟ.ᱨ ᱞᱮᱫ-ᱟ ᱾

᱒᱐᱒᱔ ᱚᱞᱤᱢᱯᱤᱠ ᱨᱮ, ᱠᱩᱥᱟᱞᱮ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹᱭ ᱦᱩᱭ ᱮᱱᱟ ᱡᱟᱦᱟᱸᱭ ᱠᱚᱲᱟ ᱕᱐ ᱢᱤᱴᱚᱨ ᱨᱟᱭᱯᱷᱚᱞ ᱯᱮᱭᱟ ᱯᱳᱡᱤᱥᱚᱱ ᱦᱮᱯᱨᱟᱣ ᱨᱮ ᱯᱷᱟᱭᱱᱟᱞ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱯᱷᱟᱭᱱᱮᱞ ᱨᱮ ᱔᱕᱑.᱔ ᱥᱠᱳᱨ ᱥᱟᱶᱛᱮ ᱵᱨᱳᱸᱡᱽ ᱢᱮᱰᱮᱞ ᱮ ᱡᱤᱛᱠᱟᱹᱨ ᱮᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ